**УПИС ПРВАКА 2020/2021. године**

Поштовани родитељи будућих првака.

Упис деце у први разред основне школе, за школску 2020/2021. годину почеће 01. априла 2020. године.

Обавештавамо вас да се, у складу са чл. 18. Закона о основама система образовања и васпитања (Службени гласник РС бр. 88/2017 од 29.9.2017.) у први разред уписује свако дете које до почетка школске године има најмање шест и по, а највише седам и по година тј. у школску 2020/21. години се уписују деца рођена од 1. марта 2013. до 1. марта 2014. године.

Школа је дужна да упише дете које има пребивалиште на њеном подручју, а може да упише и дете са подручја друге школе, на захтев родитеља, а у складу са просторним могућностима (чл.22 став 3. Закона о основама система образовања и васпитања, СГРС бр. 88/2017 од 29.9.2017.). Школа ће, у складу са законом, обавестити родитеља, односно другог законског заступника, по његовом захтеву за упис детета ван подручја школе у законском року. **Захтев родитељ подноси у писаној форми и предаје секретару или директору школe до краја фебруара 2020.год.**

ПОТРЕБНА ДОКУМЕНТАЦИЈА ЗА УПИС:
–        Потврда лекара о здравственом стању детета
–        Уверење предшколске установе о похађању предшколског програма

**Упис се врши електронским путем. Родитељи су дужни да приликом уписа овлашћеном лицу школе за упис доставе ЈМБГ ученика и родитеља.**

Упис ће се обављати од 01.04. 2020. године сваког радног дана од 8 – 14 часова, и то:
–   лично, у канцеларији секретара школе
За сва питања и дилеме, можете нас позвати на број телефона 037/845147 или писати на: **osvukkaradzic@yahoo.com**

ДОБРО НАМ ДОШЛИ ДРАГИ ПРВАЦИ !